Ռիչարդ Ֆարնսուորթ

Ռիչարդ Ուիլյամ Ֆարնսուորթ ( ), ամերիկացի դերասան և կասկադյոր, որը սկսել է նկարահանվել 1937 թվականից, սակայն ծերության տարիներին առավել մեծ ճանաչման է հասել «Կողոպտիչ» (1982) և «Հասարակ պատմություն» (1999) ֆիլմերի շնորհիվ, որոնց գլխավոր դերերի համար առաջադրվել է «Օսկար» մրցանակի։

Կենսագրություն 
Ֆարնսուորթը ծնվել է Կալիֆոռնիա նահանգի Լոս Անջելես քաղաքում։ Նրա հայրը եղել է ինժեներ, իսկ մայրը՝ տնային տնտեսուհի։ Հայրը մահացել է, երբ Ռիչարդը 7 տարեկան էր։ Նա մոր, երկու քույրերի և հորաքրոջ հետ ապրել է Լոս Անջելեսի կենտրոնում։

Կինոյում կարիերան սկսվել է այն բանից հետո, երբ նրան առաջարկել են կասկադյորի աշխատանք՝ օրական 7 դոլար աշխատավարձով՝ գումարած ճաշ։ 1963 թվականից նկարահանվել է ֆիլմերում, որտեղ, խաղալով հեծյալի դերում, կատարել է տարբեր հնարքներ։ Սակայն մինչև 1963 թվականը նրա անունը չի նշվել ոչ մի տիտրում։ Բառերով առաջին դերը կատարվել է 1976 թվականին «Դքսուհին և կեղտոտ աղվեսը» ֆիլմում, որի տիտրերում նա նշվել է որպես Դիկ Ֆարնսուորթ։ Դերասանի մասնակցությամբ ֆիլմերի մեծ մասը, անշուշտ, եղել է վեստերներ։ Նա նաև խաղացել է հեռուստասերիալներում։ 1978 թվականին «Մոտենում է հեծյալը» ֆիլմում կատարած երկրորդ պլանի լավագույն դերի համար առաջին անգամ առաջադրվել է «Օսկար» մրցանակի։ Սակայն իրական հայտնիությունը նա ստացել է «Կողոպտիչ» կանադական արտադրության ֆիլմից հետո, որտեղ խաղացել է հայտնի ավազակ Բիլ Մայների դերը, որի  համար ստացել է «Genie Award»: Թերևս առավել հայտնի է Դեյվիդ Լինչի «Հասարակ պատմություն» իր մանակցությամբ ֆիլմով, որը հիմնված է իրական դեպքերի վրա։ 73-ամյա Էլվին Սթրեյթի դերը կատարելու համար նա արժանացել է ևս մեկ «Օսկար» մրցանակի անվանակարգի, այս անգամ՝ տղամարդու գլխավոր դերի համար։ Ֆարնսուորթը նաև երեք անգամ առաջադրվել է «Ոսկե գլոբուս» մրցանակի։ Հոլիվուդյան փառքի ծառուղում կա իր՝ Ֆարնսուորթի աստղը։

Անձնական կյանք 
1947 թվականին նա ամուսնացել է Մարգարեթ Հիլի (1919-1985) հետ, որի հետ ապրել է 38 ամուսնական տարի։ Նա դարձել է իր երկու երեխաների՝ Դայմոնդի և Միսիի մայրը։ Կնոջ մահից հետո տեղափոխվել է Լինքոլնում գտնվող իր 60 ակր տարածքով ագարակը (240,000 մ²)։ Իր կյանքի վերջում Ֆարնսուորթը նշանվել է նավամատուցողուհի Ջուլի վան Վալինի հետ, որը նրանից փոքր էր 35 տարի։ 1999 թվականին նրա մոտ ախտորոշվել է ոսկրի քաղցկեղի վերջին փուլ։ Չդիմանալով հիվանդության տառապանքներին՝ նա իր ագարակում կրակել է իր վրա։ Նա թաղվել է Լոս Անջելեսի Ֆորեստ Լաուն գերեզմանատանը, իր կնոջ՝ Մարգարեթի կողքին։

Ֆիլմագրություն 
 Օր մրցարշավում (1937) (տիտրերում նշված չէ)
 Մարկո Պոլոյի արկածները (1938) (տիտրերում նշված չէ)
 Գանգա Դին (1939) (տիտրերում նշված չէ)
 Քամուց քշվածները (1939) (տիտրերում նշված չէ)
 Սա բանակ է (1943) (տիտրերում նշված չէ)
 Կարմիր գետ (1948) (տիտրերում նշված չէ)
 Վայրենին (1953) (տիտրերում նշված չէ)
 Տասը պատվիրանները (1956) (տիտրերում նշված չէ)
 Թիթեղյա աստղը (1957) (տիտրերում նշված չէ)
 Սպարտակ (1960) (տիտրերում նշված չէ)
 The Jolly Genie (1963)
 Duel at Diablo (1966) (տիտրերում նշված չէ)
 Տեխասը գետի ետևում (1966) (նշված է որպես Դիկ Ֆարնսուորթ)
 Ծագող լուսին (1968) (տիտրերում նշված չէ)
 Monte Walsh (1970) (Դիկ Ֆարնսուորթ)
 Կովբոյները (1972) (Դիկ Ֆարնսուորթ)
 Ռեյդ Ուլզանի (1972)
 Դատավոր Ռոյ Բինի կյանքն ու ժամանակները (1972) (Դիկ Ֆարնսուորթ)
 Թիթեռնիկ (1973) (տիտրերում նշված չէ)
 Փայլող թամբ (1974) (տիտրերում նշված չէ)
 Դքսուհին և կեղտոտ աղվեսը (1976) (Դիկ Ֆարնսուորթ)
 Օրենքից դուրս Ջոսի Ուեյլս (1976) (տիտրերում նշված չէ)
 Մոտենում է հեծյալը (1978)
 Թոմ Հորն (1980)
 Վերակենդանացում (1980)
 Լեգենդ միայնակ ռենջերի մասին (1981)
 Իրարանցում (1981)
 Կողոպտիչ (1982)
 Անկախության օր (1983)
 Բնածինը (1984)
 Լեռնային բյուրեղ (1984)
 Sylvester (1985)
 Գիշերում (1985)
 Էնը կանաչ կտուրներից (1985) (TV)
 Երկու Ջեյք (1990)
 Միզերի (1990)
 Հավանա (1990)
 Ողջույն դժողքի ճանապարհից (1991), Sam
 The Boys of Twilight (1992) (TV)
 Փախուստ (1994)
 Լեսի (1994)
 Հասարակ պատմություն (1999)

Ծանոթագրություններ

Արտաքին հղումներ 
 Richard Farnsworth’s Gravesite
 Richard Farnsworth: The Man Who Talked Straight 
 Cowboy’s Way (Remembering Richard Farnsworth) 
 1998 Des Moines Register Article
 Profile Datacd

Սեպտեմբերի 1 ծնունդներ
1920 ծնունդներ
Լոս Անջելես քաղաքում ծնվածներ
Հոկտեմբերի 6 մահեր
2000 մահեր
Ամերիկացի դերասաններ
Ամերիկացի տղամարդ կինոդերասաններ
Ամերիկացի հեռուստատեսային դերասաններ
Ինքնասպաններ
Ամերիկացի կինոդերասաններ
Հրաձգային զենքից մահացածներ
20-րդ դարի դերասաններ